Hayit namozi
Hayit namozi (arab. صلاة العيد,‎ salat al-'id — hayit namozi) ― musulmonlar tomonidan idain nomi bilan mashhur boʻlgan Qurbon va Ramazon hayiti bayramlarida oʻqiladigan namozdir. Hayit namozi oʻqiladigan ikki islom bayrami: Ramazon hayiti (arab. عيد الفطر, — iftorlik bayrami) — Shavvol oyining birinchi kuni Ramazon oyining tugashi munosabati bilan nishonlanadi. Qurbon hayiti (arab. عيد الأضحى — qurbonlik bayrami) — Zulhijja oyining 10-kunida Haj marosimi tugashi munosabati bilan nishonlanadi. Mazhabga qarab, musulmonlar uchun namoz oʻqish mustahab yoki farz boʻlishi mumkin. Hanafiy mazhabi ulamolari hayit namozini vojib (majbur) deydi. Molikiy va Shofeiy mazhablarida hayit namozlari sunnati muakkada, hanbaliylarda esa farzdir. Hayit namozlarining boshlanish vaqti quyosh chiqqandan 30 daqiqa oʻtib keladi. Bu zuho namozi boshlanish vaqti. Hayit namozining muddati peshin kirishi bilan chiqadi.